ฮันส์ ฟิชเชอร์

ฮันส์ ฟิชเชอร์ (; 27 กรกฎาคม ค.ศ. 1881 – 31 มีนาคม ค.ศ. 1945) เป็นนักเคมีชาวเยอรมัน เกิดที่เมืองเฮิชสท์อัมไมน์ เป็นบุตรของดร.อ็อยเกน ฟิชเชอร์ และอันนา แฮร์เดเกินChemistry, 1922-1941 - Google Books ฟิชเชอร์เรียนวิชาเคมีและการแพทย์ที่มหาวิทยาลัยโลซานและมหาวิทยาลัยมาร์บวร์ค และเริ่มทำงานที่คลินิกในเมืองมิวนิก ต่อมาฟิชเชอร์เป็นอาจารย์สอนวิชาสรีรวิทยาที่สถาบันสรีรวิทยา ในปี ค.ศ. 1916 ฟิชเชอร์ดำรงตำแหน่งศาสตราจารย์ด้านเคมีการแพทย์ที่มหาวิทยาลัยอินส์บรุค สองปีต่อมา ฟิชเชอร์ย้ายไปทำงานที่มหาวิทยาลัยเวียนนา และในปี ค.ศ. 1921 ฟิชเชอร์ดำรงตำแหน่งศาสตราจารย์ด้านเคมีอินทรีย์ที่มหาวิทยาลัยเทคโนโลยีแห่งมิวนิกจนกระทั่งเสียชีวิตHans Fischer - Biographical - Nobelprize.org

ฟิชเชอร์มีผลงานการศึกษารงควัตถุในเลือด น้ำดี และคลอโรฟิลล์ในใบพืช รวมถึงการศึกษาสารกลุ่มไพร์โรล และมีผลงานที่สำคัญคือการสังเคราะห์บิลิรูบินและเฮมิน ซึ่งทำให้ฟิชเชอร์ได้รับรางวัลโนเบลสาขาเคมีในปี ค.ศ. 1930The Nobel Prize in Chemistry 1930 - Nobelprize.org

ด้านชีวิตส่วนตัว ฟิชเชอร์แต่งงานกับวิลทรูท เฮาเฟอ ในปี ค.ศ. 1935 ฟิชเชอร์กระทำอัตวินิบาตกรรมในปี ค.ศ. 1945 ต่อมาชื่อของเขาและชื่อของเอมีล ฟิชเชอร์ได้รับการนำไปตั้งเป็นชื่อของแอ่งดวงจันทร์

อ้างอิง

หมวดหมู่:บุคคลจากรัฐเฮ็สเซิน
หมวดหมู่:นักเคมีชาวเยอรมัน
หมวดหมู่:แพทย์ชาวเยอรมัน
หมวดหมู่:ผู้ได้รับรางวัลโนเบลสาขาเคมี
หมวดหมู่:ชาวเยอรมันผู้ได้รับรางวัลโนเบล
หมวดหมู่:ผู้ฆ่าตัวตาย
หมวดหมู่:ศิษย์เก่าจากมหาวิทยาลัยโลซาน
หมวดหมู่:ศิษย์เก่าจากมหาวิทยาลัยมาร์บวร์ค
หมวดหมู่:บุคคลจากมหาวิทยาลัยอินส์บรุค
หมวดหมู่:บุคคลจากมหาวิทยาลัยเวียนนา
หมวดหมู่:บุคคลจากมหาวิทยาลัยเทคนิคมิวนิก